ผู้ว่าฯ ตาก สั่งล็อกดาวน์ชุมชนมัสยิดอันซอร์ หลังพบผู้ติดเชื้อโควิดเพิ่ม 43 ราย
ผู้ว่าฯ ตาก สั่งล็อกดาวน์ชุมชนมัสยิดอันซอร์ ตั้งแต่วันที่ 11-17 ก.พ. หลังพบผู้ติดเชื้อโควิดเพิ่ม 43 ราย เชื่อมโยงผู้ป่วยเมียนมา
ผู้ว่าฯ ตาก สั่งล็อกดาวน์ชุมชนมัสยิดอันซอร์ ตั้งแต่วันที่ 11-17 ก.พ. หลังพบผู้ติดเชื้อโควิดเพิ่ม 43 ราย เชื่อมโยงผู้ป่วยเมียนมา
11 ก.พ. 2564

สำนักงานประชาสัมพันธ์จังหวัดตาก เปิดเผยว่า จังหวัดตาก ได้มีคำสั่งปิดสถานที่ปิดสถานที่และห้ามผู้ใดเข้า-ออก ย่านชุมชนมัสยิดอันซอร์ ในพื้นที่ต.แม่สอด อ.แม่สอด จ.ตาก ตั้งแต่วันที่ 11 -17 ก.พ.นี้ เวลา 24.00 น. เว้นแต่มีเหตุจำเป็นและได้รับอนุญาตจากเจ้าพนักงานควบคุมโรคติดต่อ ได้แก่
– ปิดซอยทางเข้าเบ็ญจลักษณ์การบัญชี ตลอดแนว
– ปิดซอยบริเวณด้านข้างโรงสีเข็งซิน ตลอดแนว
– ปิดซอยบริเวณด้านข้างโกดังตั้งคิมเชียง ตลอดแนว
– ปิดซอยสามแยกบริเวณด้านข้างปั๊มน้ำมันแม่สอดบริการ ตลอดแนว
– ปิดซอยทางเข้าหน้าร้านมอลลี่ คาเฟ่ ตลอดแนว
ด้านนพ.เฉวตสรร นามวาท รักษาราชการแทน ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงกรณีผู้ป่วยติดเชื้อรายใหม่เพิ่มมากขึ้นจากการคัดกรองเชิงรุกในอำเภอแม่สอด จังหวัดตาก มาจากกรณีเก่าที่เป็นผู้ป่วยสัญชาติเมียนมา มีผู้สัมผัสเสี่ยงสูง 230 ราย ผู้สัมผัสเสี่ยงต่ำอยู่ระหว่างสอบสวนโรค ผลตรวจออกมาพบเชื้อ 43 ราย เป็นชาย 19 ราย หญิง 24 ราย